**Santeri Matti Tapio Airola** (s. 29. kesäkuuta 2000 Lappeenranta) on suomalainen jääkiekkopuolustaja, joka pelaa SM-liigajoukkue Saimaan Pallossa. Hän laukoo oikealta.

Ura
---

### Seuraura

Airola on Imatran Ketterän kasvatti. Hän siirtyi C-juniori-ikäisenä Saimaan Palloon kaudeksi 2014–2015. Kaudella 2016–2017 Airola oli B-nuorten SM-karsinnoissa kuudella osumallaan joukkueensa eniten maaleja tehnyt puolustaja Aleksi Akkasen kanssa. C-nuorten SM-sarjan runkosarjassa hän oli SaiPan tehokkain puolustaja tehoilla 4+9=13.

Kaudeksi 2017–2018 Airola palasi kasvattajaseuraansa Ketterään ja pelasi suurimman osan kaudestaan seuran A-nuorten Mestisjoukkueessa. Hän sijoittui tehoilla 6+25=31 koko sarjan puolustajien pistepörssissä toiseksi edellään vain KeuPa HT/Pelikaaneja ja SaPKoa edustanut Henri Pennanen. Airola harjoitteli kesällä 2018 Ketterän Mestis-joukkueessa, mutta hän siirtyi kaudeksi 2018–2019 SaiPan A-nuorten SM-liigajoukkueeseen. Airola oli joukkueen paras syöttäjä ja tehokkain puolustaja tehoilla 4+27=31. Airola debytoi kauden aikana myös seuran SM-liigajoukkueessa 29. joulukuuta 2018 vieraissa Tampereen Ilvestä vastaan. Hänet merkittiin SaiPan kolmospuolustajapariin Markus Kojon viereen. Airola sai ottelussa jääaikaa 12.29 minuuttia. Hän pelasi kauden aikana kolme SM-liigaottelua ilman tehopisteitä.

Helmikuussa 2019 Airola teki kasvattajaseuransa Ketterän kanssa 2+1-vuotisen Mestis-sopimuksen. Samalla hänen vahvistettiin pelaavan loppukauden 2018–2019 lainalla SaiPan organisaatiossa.

Pittsburgh Penguins varasi Airolan seitsemännellä kierroksella 211. pelaajana NHL:n varaustilaisuudessa 2019. Syyskuussa 2019 Ketterä lainasi hänet toistaiseksi voimassa olevalla sopimuksella SaiPan SM-liigajoukkueeseen. Vastaavasti SaiPa lainasi Ketterään Kasperi Torikan. Airola pelasi SaiPassa kaksi runkosarjaottelua ilman tehopisteitä, kunnes hän joutui loukkaantumisen vuoksi kuukaudeksi sivuun. Kuntouduttuaan lokakuussa Airola palasi Ketterän vahvuuteen. Hänen tulokaskautensa Mestiksessä toi 26 runkosarjaottelussa 11 syöttöpistettä.

Kaudeksi 2020–2021 Airola siirtyi 2+1-vuotisella SM-liigasopimuksella Tampereen Ilvekseen. Hän loukkaantui harjoituskaudella ja kuntouduttuaan Airola pelasi marraskuussa 2020 kaksi ottelua lainalla Mestis-joukkue Kooveessa. Ilveksessä hän debytoi kuitenkin tammikuussa 2021. Airola pelasi SM-liigassa loppukaudella 19 runkosarjaottelua tehden kolme syöttöpistettä.

Airola pelasi kaudella 2021–2022 vain kaksi ottelua lainalla Kooveen Mestis-joukkueessa lokakuussa 2021, mutta hänen kautensa päättyi kuitenkin tähän. Samassa kuussa Ilves tiedotti Airolan joutuvan leikkaukseen, josta toipuminen kestää arviolta peräti 6–8-kuukautta. Joulukuussa 2021 hän teki Ilveksen kanssa 1+1-vuotisen jatkosopimuksen.

Alkukauden 2022–2023 Airola pelasi suurimmaksi osaksi lainalla Kooveen Mestis-joukkueessa, jossa hän pelasi 29 runkosarjaottelua tehopistein 8+14=22. Airola pelasi Ilveksessä viisi ottelua, kunnes 15. helmikuuta 2023 noin 40 minuuttia ennen siirtotakarajan umpeutumista seura lainasi hänet loppukaudeksi aiemman seuransa Saimaan Pallon SM-liigajoukkueeseen yhdessä hyökkääjä Joona Korhosen kanssa, kun taas vastaavasti Ilvekseen siirtyi puolustaja Greg Moro. Airola teki loppukaudella kymmenessä runkosarjaottelussa seitsemän syöttöpistettä.

Huhtikuussa 2023 Airola teki SaiPan kanssa uuden, 1+1-vuotisen sopimuksen. Hän avasi maalitilinsä SM-liigassa heti kahdella osumalla kauden 2023–2024 kolmannella kierroksella 16. syyskuuta 2023 vieraissa KooKoota vastaan. Airolan jälkimmäinen maali syntyi kahden miehen ylivoimalla. Tommi Lehtinen valitsi hänet ottelun Alumnien tähtien ykköstähdeksi. Lokakuussa Airola teki SaiPan kanssa kaksivuotisen jatkosopimuksen kevääseen 2026 saakka. Hän oli lopulta joukkueen tehokkain puolustaja tehtyään 39 runkosarjaottelussa tehot 5+7=12. Airolan kauteen mahtui myös yli kolmen viikon mittainen poissaolo syyskuussa tulleen loukkaantumisen vuoksi.

### Maajoukkueura

Airola on pelannut 13 nuorten maaottelua.

Muuta
-----

Airolan isoveli Topi pelasi puolustajana A-junioriksi asti.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | SaiPa | A-SM | 1 | 0 | 0 | 0 | 0 | – | – | – | – | – |
| 2017–2018 | Ketterä | A-Mestis | 40 | 6 | 25 | 31 | 20 | – | – | – | – | – |
| 2018–2019 | SaiPa | A-SM | 41 | 4 | 27 | 31 | 20 | – | – | – | – | – |
|  | SaiPa | SM-liiga | 3 | 0 | 0 | 0 | 2 | – | – | – | – | – |
| 2019–2020 | Ketterä | Mestis | 26 | 0 | 11 | 11 | 14 | – | – | – | – | – |
|  | SaiPa | SM-liiga | 2 | 0 | 0 | 0 | 0 | – | – | – | – | – |
| 2020–2021 | Ilves | SM-liiga | 19 | 0 | 3 | 3 | 6 | – | – | – | – | – |
|  | KOOVEE | Mestis | 2 | 0 | 1 | 1 | 0 | – | – | – | – | – |
| 2021–2022 | KOOVEE | Mestis | 2 | 0 | 0 | 0 | 2 | – | – | – | – | – |
| 2022–2023 | Ilves | SM-liiga | 5 | 0 | 0 | 0 | 2 | – | – | – | – | – |
|  | KOOVEE | Mestis | 29 | 8 | 14 | 22 | 22 | – | – | – | – | – |
|  | SaiPa | SM-liiga | 10 | 0 | 7 | 7 | 0 | – | – | – | – | – |
| 2023–2024 | SaiPa | SM-liiga | 39 | 5 | 7 | 12 | 16 | – | – | – | – | – |
| 5 kautta | yhteensä | SM-liiga | 78 | 5 | 17 | 22 | 24 | – | – | – | – | – |
| 4 kautta | yhteensä | Mestis | 59 | 8 | 26 | 34 | 38 | – | – | – | – | – |

Lähteet
-------

* Santeri Airola The Internet Hockey Databasessa (englanniksi)
* Santeri Airola Eurohockey-sivustolla (englanniksi)
* Santeri Airola *Elite Prospects*. Everysport Media Group AB.  (englanniksi)

### Viitteet

1. ↑  Makkonen, Valtteri: Santeri Airola on palaamassa pelikuntoon - Ensiesiintyminen Ilveksessä mahdollisesti ensi viikolla *funtampere.fi*.  24.3.2020. Pirmediat Oy.  Arkistoitu 10.5.2021. Viitattu 11.5.2021.
2. 1 2  Tilastot - Santeri Airola *liiga.fi*. Jääkiekon SM-liiga Oy. Viitattu 13.3.2024.
3. ↑  Imatran yhteislukioon valittiin 111 nuorta, IB-linjalle 32 — katso nimilista tästä! *uutisvuoksi.fi*.  16.6.2016. Kaakon Viestintä Oy. Viitattu 15.4.2020.
4. 1 2 3 4 5 6 7  Santeri Airola *Elite Prospects*. Everysport Media Group AB.  (englanniksi)
5. ↑  A-Nuoret, haastattelussa Santeri Airola *youtube.com*.  7.1.2018. Ketterä ry. Viitattu 29.12.2018.
6. ↑  Elite Prospects - SaiPa U18 *eliteprospects.com*. Everysport Media Group AB. Viitattu 31.3.2019. (englanniksi)
7. ↑  Elite Prospects - U20 Mestis Stats 2017-2018 *eliteprospects.com*. Everysport Media Group AB. Viitattu 31.3.2019. (englanniksi)
8. ↑  Tapaninen, Joonas: Ketterän A-nuorten harjoitusrinki täydentyi kuudella uudella pelaajalla *uutisvuoksi.fi*.  8.6.2018. Kaakon Viestintä Oy. Viitattu 29.12.2018.
9. ↑  Ilves - Saipa, 29.12.2018 *liiga.fi*.  29.12.2018. Jääkiekon SM-liiga Oy. Viitattu 29.12.2018.
10. ↑  Ilves - Saipa, 29.12.2018 *liiga.fi*.  29.12.2018. Jääkiekon SM-liiga Oy. Viitattu 29.12.2018.
11. ↑  Ketterä kiinnitti oman kasvattinsa Santeri Airolan pitkällä sopimuksella *kettera.net*.  16.2.2019. Imatran Ketterä Oy. Viitattu 31.3.2019.
12. ↑  Santeri Airola lainalle SaiPaan - Kasperi Torikka Ketterään *saipa.fi*.  11.9.2019. Liiga-SaiPa Oy. Viitattu 11.9.2019.
13. ↑  Hämäläinen, Jarmo: Mäntykivi SaiPasta lainalle Ketterään — Loukkaantumisen vuoksi sivussa ollut Santeri Airola palaa Ketterän puolustukseen *uutisvuoksi.fi*.  24.10.2019. Kaakon Viestintä Oy. Viitattu 15.4.2020.
14. ↑  Seppä, Lassi: Ilves hankki nuorta energiaa kolmen sopimuksen verran − "Joni Ikonen oli vapaana olleista lupaavista suomalaisista keskushyökkääjistä mielestämme kiinnostavin" *Jatkoaika.com*.  24.3.2020. Jatkoaika r.y. Viitattu 15.4.2020.
15. ↑  Seppä, Lassi: Lundell sivussa HIFK:lta − Airolalle runkosarjadebyytti Ilveksessä, Ikonen palaa kokoonpanoon *Jatkoaika.com*.  16.1.2021. Jatkoaika r.y. Viitattu 11.5.2021.
16. ↑  Seppä, Lassi: Tehopakki Les Lancaster jatkaa Ilveksessä − myös Ruotsin U20 MM-joukkueeseen valittu Leo Lööf jatkosopimukseen *Jatkoaika.com*.  10.12.2021. Jatkoaika r.y. Viitattu 10.12.2021.
17. ↑  Seppä, Lassi: Ilveksen maalivahti Langhamer viikkojen huilille − HIFK:n Taponen paikkaamaan tilannetta *Jatkoaika.com*.  14.10.2021. Jatkoaika r.y. Viitattu 1.6.2022.
18. ↑  Greg Moro loppukaudeksi Ilvekseen, Santeri Airola ja Joona Korhonen SaiPaan *saipa.fi*.  16.2.2023. Liiga-SaiPa Oy. Viitattu 17.2.2023.
19. ↑  Silventoinen, Juho: SaiPan kärkipakiksi keväällä noussut Santeri Airola jatkaa Lappeenrannassa – myös Atso Lehtiselle sopimus *Jatkoaika.com*.  18.4.2023. Jatkoaika r.y. Viitattu 22.4.2023.
20. ↑  Kookoo - Saipa, 16.9.2023 *liiga.fi*.  16.9.2023. Jääkiekon SM-liiga Oy. Viitattu 17.9.2023.
21. ↑  Kiviniemi, Konsta: SaiPa kiinnitti kärkipuolustaja Santeri Airolan ja kaksi nuorta hyökkääjää jatkosopimuksilla *Jatkoaika.com*.  17.10.2023. Jatkoaika r.y. Viitattu 17.10.2023.
22. ↑  Elite Prospects - SaiPa *eliteprospects.com*. Everysport Media Group AB. Viitattu 13.3.2024. (englanniksi)
23. ↑  Viikkoinfo vk 41 *saipa.fi*.  9.10.2023. Liiga-SaiPa Oy. Viitattu 13.3.2024.
24. ↑  Tilastot - Santeri Airola *liiga.fi*. Jääkiekon SM-liiga Oy. Viitattu 13.3.2024.
25. ↑  Topi Airola *Elite Prospects*. Everysport Media Group AB.  (englanniksi)

SaiPa – SM-liiga
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
50 Rikkilä |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel |
-- Hiltunen  

Valmentajat Hämäläinen – Immonen – Goldberg – Ore – Ropo – Kadera